lflage/wiki-talks huggingface dataset:
Eztabaida:Donejakue bidea Euskal Herrian

message: Non dago Gipuzkoa eta Araba zeharkatzen dituen bidea? Bide hau kostaldekoa edo sakanakoa bezain garrantzitsua da, gaur egun asko erabiltzen ez den arren. Bide hau Irundik, Oiartzundik, Astigarragatik, Hernanitik Andoaindik doa eta Oria errekan gora doa Tolosa, Ordizia, Beasain, Segura eta Zegama zeharkatuz besteak beste, Aizkorriko san adriango kobazuloa zeharkatzen du arabara iritsi eta Gasteiztik pasatzen da. Hau da araba eta frantzia lotzen zuen biderik motzena eta donejakue bidea izateaz gain interes komertzial eta estrategiko handiko bidea Gaztelako erresumarentzat. Kostaldekoa oso garrantzitsua izango da donostiatik eta bilbotik pasatzen baita baino erromesen bide arrunt bat besterik ez da honekin konparatuz. Haritz Perez (eztabaida) 23:45, 30 iraila 2021 (CEST)
replies: text: Kaixo, Haritz. Wikipedia guztion artean egiten dugu, boluntario lana da, wikilari bakoitzak ahal duena egiten du hemen. Gai horretaz dakizunez, anima zaitez artikulu honetan bide garrantzitsu horren berri jasotzera eta dagokion artikulua sortzera. Edozertan laguntza behar baduzu, eskatu lasai. --Xabier Armendaritz  2021-10-01, 08:12 (UTC)
thread_title:  Gipuzkoa eta Araba zeharkatzen dituen bidea
Eztabaida:Oinetxe jauregi

message: Eskerrik asko, , hau sortzearren. Irudipen lausoa dut ez dagoela alde handirik Hego Euskal Herriko beste oinetxeekin, ezpada izendapena bera eta Nafarroakoek handiagoak izateko joera dutela. Badago modurik alde horiek esplizitatzeko? -Iñaki LL (eztabaida) 18:15, 9 urria 2021 (CEST)
replies: text: Artikuluak eta erreferentziek dioten bezala, Nafarroako Gorteetan tokia izatearekin lotura daukan instituzio bat da; konkistaren ondoren bereziki ugaldu zelarik bere zerrenda eta nomenklatura, izendapena Gaztela/Espainiako monarkiaren esku zegoelako. Luistxo (eztabaida) 08:15, 10 urria 2021 (CEST)
replies: text: : Ez dakit zenbateraino den hori gaztelaniazko hizkuntzaren nominalismo ponposo bat, euskaraz besterik gabe "(Nafarroako) oinetxe" esaten zitzaiona. Errezelo hori dut. Alegia, baziren orduan Gorteetan tokia ez zuten oinetxeak? Tira, gehiago ez dakidanez, aztertuko dut gaia pixka bat ahal dudanean. -Iñaki LL (eztabaida) 23:22, 10 urria 2021 (CEST)
thread_title:  Zein da aldea?
Eztabaida:Zaragoza-Altsasu burdinbidea

message: Azken ikurra mapan askoz handiagoa da, ez du hartzen 16pxeko zabalera. cc @Enekorga Theklan (eztabaida) 14:12, 19 urria 2021 (CEST)
thread_title:  Azken ikurra handiagoa da
Eztabaida:Euskal Herriko bake prozesua (2009-2018)

message: Kaixo! Uste dut jada garaia dela artikulu honi ekiteko, eta hemen integratzeko "Sakontzeko" gisa azken atalean. Denbora hori nahi zehatza da, aurreko saiakera negoziatzailetik atera eta Ezker Abertzaleak bake prozesu berria abiarazteko oinarriak jartzen dituenetik ETAren desegiteraino. Tartean, gertakari asko daude, eta badugu material grafikoa eta, gero eta gehiago, erreferentziak. Gaur bertan GARAk 64 orrialdeko gehigarri bat atera du ibilbidea aipatuz. Ni prest nago hezurdurarekin hasteko, baina akaso gai oso zabala da pertsona bakar batek egiteko. Zer deritzozue? Theklan (eztabaida) 14:50, 20 urria 2021 (CEST)
replies: text: Egun on , badakit komodoa gertatzen dela zirkulu batzuetan hori esatea, baina nire ustez argi eta garbi ez dago bake prozesurik, ez zentzu konbentzionalean bederen, denboraren bilakaera bat baizik. Narrazioak narrazio, bat nator horretan Vicent Partalekin; ETAren osteko gertaeren aldi eta bilakaera bat badago, baina esan bezala, ez nuke bake prozesu deituko. Ikusi dut hasi zarela, baina nire ustez izendapena ez da egokia. @Xabier Armendaritz @Oraina Iñaki LL (eztabaida) 11:55, 21 urria 2021 (CEST)
replies: text: : Euskal Herrian XXI. mendearen hasieran gertatutakoa ez da munduko beste hainbat tokitan izandako bake prozesu horien erakoa izan («Veronique Dudoueten esanetan, "batere konbentzionala izan ez den bake prozesu bat sortu zen"»), baina izen hori erabili, erabiltzen da (). Erabat alde bakarrekoa izanagatik, bakea lortzeko asmoa duen prozesua baita. --Xabier Armendaritz  2021-10-21, 10:17 (UTC)

text: : Nahiz eta bake prozesu izena aldatu beharrik ikusten ez dudan, era berean uste dut Iñakik hemen eta Veronique Dudouetek Berriako artikulu horretan adierazitakoa jarri beharko dela artikulu honetan eta prozesu horri buruzkoan: ez zela bake prozesu konbentzionala izan. --Xabier Armendaritz  2021-10-21, 10:28 (UTC) Theklan (eztabaida) 13:29, 21 urria 2021 (CEST)
replies: text: ::Bai, noski! Bake prozesua, gatazka kontzeptua bera bezala, eztabaidatua da. Berghof Fundazioak orain hiru egun Basque peace process gisa definitu zuen. Aldizkari zientifiko batzuetan ere erabiltzen da: https://www.researchgate.net/publication/278021216_The_Role_of_Society_in_the_Peace_Process_of_the_Basque_Country. Eta nik uste egin behar dena dela hasieran testuingurua jarri, eta esan aldebakarreko urratsez osatua dela. Theklan (eztabaida) 13:16, 21 urria 2021 (CEST)
thread_title:  Euskal Herriko bake prozesua (2009-2018)
Eztabaida:Shamil Bortxaxvili

message: Aupa, lagunok. Zalantza txiki bat daukat Shamil Borchashvili judokaren artikuluarekin. Kirolari hori Georgian sortutakoa da, baina Austriarekin borrokatu zuen Tokion. Hona hemen nire zalantza: Haren izen-abizena euskararen grafiarekin jarri behar dut, edo bere horretan utzi behar dut?Joxan (eztabaida) 21:47, 4 azaroa 2021 (CET)
thread_title:  Georgieratik euskarara
Eztabaida:Gong Li (argipena)

message: Aupa, lagun: Ikusi diat argipen orri hau zabaldu duala, eta, horren harira, galdera bat egin nahi diat, ikasten ari bainaiz: Izen bereko bi pertsonaia daudenean, kasuan bezala, komenigarria da beti argipen orri bat zabaltzea? Mila esker. Joxan (eztabaida) 16:47, 11 azaroa 2021 (CET)
thread_title:  Argipenak
Eztabaida:Deabrua

message: Deabru delako artikulu hau, Satanas edo Antikristo delakoari dagokiona, izenda ote daiteke Deabrua artikuluz? izan ere ente bakar bati buruzko zera da, eta hain zuzen ere falta zaigu deabru edo demonio anitzen orria (ikus wikidata), hau da aingeru erorien saldokoei dagokien artikulua. --Luistxo (eztabaida) 19:41, 17 azaroa 2021 (CET)
replies: text: Ados eginda, akaso "demon" horri "demonio" ez baina "txerren" edo jarri ahal diogu? Bestela "deabru" eta "deabrua" osoa antzeko dira. Deabru utzi dezakegu argipen orrialde bat bezala. Theklan (eztabaida) 21:47, 17 azaroa 2021 (CET)

text: . Arrazoi osoa baituzu. --Xabier Armendaritz  2021-11-17, 20:40 (UTC)
replies: text: : Euskaltzaindiaren Hiztegian begiratuta, deabru eta demonio izenak bi esanahietarako erabiltzen dira, eta deabru izenak du nolabaiteko lehentasuna («demonio» sarrerak «deabru» sarrerara bidaltzen baikaitu).

text: : Galderrek proposatutakoa da bi artikuluak bereizteko aukera bat (deabrua / demonio), nahiz eta berez bi izen horiek sinonimoak diren; beste aukera bat litzateke deabrua / deabruak (mugatu singularra / plurala) bereizketa erabiltzea, deabru eta demonio izenburuko orriak argipen orritzat jarrita. Nik bigarren aukera hori erabiliko nuke... --Xabier Armendaritz  2021-11-17, 21:16 (UTC)
replies: text: ::Deabruak pluralezko formulazioa lukeen artikulua  ek aipatua, ontzat ematekoa litzateke orduan?  -- --Luistxo (eztabaida) 18:58, 18 azaroa 2021 (CET)

text: :Bai, izan daiteke soluzio ona! Theklan (eztabaida) 12:11, 19 azaroa 2021 (CET)
thread_title:  Izenburua: ''Deabru'' ala ''Deabrua''?
Eztabaida:Markiz

message: Markinez herriaren izen ofiziala hori bera da, MARKINEZ. Egia da erreferentzia ezberdinetan Markiz izena agertzen dela, tartean https://www.euskaltzaindia.eus/index.php?option=com_ecoeoda&task=lekuaIkusi&Itemid=471&lang=en&kodea=103327&mota=lekuak, non Markiz izena XIV. mendean kokatzen duen. Kontzejuak http://www.araba.eus/botha/Boletines/2008/040/2008_040_02068.pdf Markinez izena jarri zuen izen ofizial bezala, beraz MARKINEZ izena herriaren izena izan beharko litzateke sarrera honetan.
replies: replies: text: :Kaixo! Mesedez sinatu -~~~~ erabiliz (kopiatu hauxe eta jarri esaldiaren amaieran). Euskarazko bertsio bat dagoenean, euskara erabiltzen delakoan nago. Dena den, ek daki hoberen toponimia nola dagoen araututa. -Iñaki LL (eztabaida) 16:03, 22 azaroa 2021 (CET)
replies: text: ::Kaixo, Unio nineu! Izen ofiziala hori dela jarrita dago artikuluan bertan. Artikuluaren izenburuari dagokionez, Euskal Wikipedian ohitura dugu Euskaltzaindiaren EODA datu basean jarritakoari lehentasuna ematea. EODAn euskara baturako Markiz jarri dute herri horren izentzat, eta horixe du izenburutzat artikuluak.

text: ::Ohitura hori aldatzea edo hemen salbuespena egitea nahi baduzu, horretarako bozketa abiatu ahal izango duzu Wikipedia honi gutxienez 100 ekarpen egin eta gero. Oraingoz, ekarpen bakarra duzu egina. --Xabier Armendaritz  2021-11-23, 08:55 (UTC)
thread_title:  Izen ofiziala
Eztabaida:Itaia

message: 2016-02-13an Itaia orria sortu eta ezabatu zen. Italia deskribatuz sortu zuen orri baten batek... Italia (italieraz: Italia edo Repubblica Italiana) Europa hegoaldeko estatua da. Hiriburua eta hiri nagusia... --Luistxo (eztabaida) 07:21, 22 azaroa 2021 (CET)
thread_title: Ezabaketa zaharra
Eztabaida:Erregio

message: Wikidata elementu hau 'eskualde' gisa ematen dugu hemen, eta baita beste hainbat adibide (Frantziako eskualdeak, adibidez, Euskaltzaindiak hala emanda), edo eskualde historiko terminoan. Baina bada beste wikidata elementu bat, euskaraz ere eskualde dena, eta oraingoz orririk ez duena gure wikipedian. Azken batean polisemikoa da eskualdea, izan liteke handiago edo txikiagoa, eta uste dut euskal eskalako gehienak, Hobitten Eskualdea bezala, https://www.wikidata.org/wiki/Q12829 erakoak direla. Hortaz proposatuko nuke hau orri hau erregio izendatzea, eta sortzea gero Eskualde berria https://www.wikidata.org/wiki/Q12829 -ri lotua. Argipenak emanez polisemiaz eta abar, batean zein bestean. --Luistxo (eztabaida) 07:54, 24 azaroa 2021 (CET)
thread_title: Eskualde / Erregio
Eztabaida:Gaizkina

message: Artikulu honek ingelesez (Gaizkiñ) eta frantsesez (Gaizkiñ) wikietan agertzen den pertsonaia mitologiko berari egiten dio erreferentzia? 
replies: text: Itxura du! -Theklan (eztabaida) 21:32, 27 azaroa 2021 (CET)
replies: text: :Perfektua!:) Markus2801 (eztabaida) 03:26, 28 azaroa 2021 (CET)
thread_title:  Gaizkiñ ingeleseko eta frantseseko
Kategoria eztabaida:NBAko saskibaloi jokalariak

message: Olinpiar jokoetan dominak lortu duten emakume saskibaloilarien artikuluetan, ez dago WNBAko jokalariak sartzeko kategoriarik. Non sartu baharko genituzke NBAko kategorian? Ez zait oso txukuna iruditzen, baina, honezkero, eztabaidatua izan delakoan, iritzia zei den jakin nahiko nuke. Mila esker  Joxan (eztabaida) 18:39, 30 azaroa 2021 (CET)
thread_title:  NBA eta WNBA saskibaloi jokalariak
Eztabaida:José Luis Fernández García

message: Kaixo, artikulu honetan nahaste bat izan da: Euskal Herrian bi Txelu Fernandez xakelari daude, baita MAisu Handi portugaletarra (artikulu hau hari buruzkoa da) eta bestetik Txelu Fernandez azkoitiarra, Anaitasuna Xake TAldeko lehendakaria.
Artikulu honetan portugaletarra da mointzagain, baina azkoitiarrari buruzko datu batzuk azaltzn dituen parrafo batzuk zeuden. Hauek:
-"Anaitasuna Kakute Xake taldearekin xakea sustatzeko ahalegin asko egin ditu. Xakeko arbitroa eta irakaslea izateaz gainera, hainbat xake txapelketa antolatu ditu.[2]"
-"2020: Kirol Federatuen Saria (Afedegi) jaso zuen, Donostian. Gipuzkoako Kirol Federazioaren Elkartearen Afedegi Galan eman zioten saria Fernandezi, Gipuzkoan xakearen alde egindako lanagatik eta kirol hori sustatzeko egindako ahaleginagatik.[2]".
Ezabatu egin ditut, berez beste pertsona baten ingurukoak direlako.
--Draza Mihailovitx (eztabaida) 09:09, 2 abendua 2021 (CET)
thread_title:  Parrafo batzuk kenduta, nahaste bat dela eta
Eztabaida:Konputazioaren zientziak

message: Kaixo . Lehen artikulu hau zen "informatika" baina mugitu dut "konputazioaren zientziak" izan dadin (ingelesezko titulua jarraituz). Orain informatika artikulu bat badugu, baina ez dakit honek betetzen duen "konputazioaren zientziak" kontzeptua, ez eta biak ez ote diren gauza bera edo zergatik diren ezberdinak. Ahal baduzue, begiratu. Eskerrik asko! Theklan (eztabaida) 23:17, 3 abendua 2021 (CET)
replies: text: Bai,. Nahaste-borrastea dago kontzeptu horiekin, ingelesez ere bai ("Computing", "Computation", "Computer Science", "Informatics"...). Eta espainierara eta frantsesera egiten diren itzulpenak ez dira beti paraleloak. Orain Informatika artikulua dena (itzuli berria) oso flojoa zen, baina 10.000 artikulu garrantzitsu horien zerrendan dago. Katalanezkoan zegoen historia atala arin itzuli dut, ez zitzaidan gustatzen, eta ezabatu dut gero. Orain ikusi dut ingelesezko Wikipedian hobexeago dagoela artikulua. Hortik tiratu beharko dut artikulua txukuntzeko. Hala ere, lasai begiratu beharko dugu, nola geratzen den artikulu multzoa euskaraz ("Computing", "Computation", "Computer Science", "Informatics"...). Lana emango digu. ez dago oso ondo hau dena.Ksarasola (eztabaida) 23:35, 3 abendua 2021 (CET)
replies: text: :Nik lehengo "informatika" artikuluan zegoen historia atala kopiatu eta bestera ere eraman dut, bitartean uste dudalako hobeto egongo dela horrela. Gainera, artikulu hura ere gure hezkuntza programaren parte da, eta hobeto egongo da horrela, guztiz zehatza ez bada ere. Theklan (eztabaida) 09:56, 4 abendua 2021 (CET)
thread_title:  Konputazioaren zientziak vs informatika
Eztabaida:Informatika

message: Kaixo! Begiratu mesedez eztabaida:Konputazioaren zientziak eztabaida, ikusteko ea nola konpondu afera. Theklan (eztabaida) 23:17, 3 abendua 2021 (CET)
thread_title:  Informatika vs konputazioaren zientziak
Eztabaida:Letagin

message: Ikusi dut beste hizkuntzatan bereizten dituztela "canine teeth" eta "tusk", gaztelaniaz ere "diente canino" eta "colmillo". Euskaraz bi modu ditugu esateko: letagin eta betortz. Baina hiztegian biak erabiltzen dira bi gauzak esateko. Bi artikulu behar ditugu? Theklan (eztabaida) 11:15, 4 abendua 2021 (CET)
thread_title:  Letagin (tusk eta canine)
Txantiloi eztabaida:Itzulia2

message: Txokora eraman nuen proposamena, eta hango iritzi parea bilduta, gero hau sortu dut. Oinarritu dut Itzulia txantiloian, hortik izena Itzulia2. Espero dut  txantiloi haren erabiltzaileak (eta beste wikilariok) ontzat ematea. Ea jendeari baliagarria zaion. --Luistxo (eztabaida) 09:14, 14 abendua 2021 (CET)
replies: text: Artikuluaren iturrietako bat aipatzeko egokia iruditzen zait. --Xabier Armendaritz  2022-01-09, 15:23 (UTC)
thread_title:  Honen sorreraz
Eztabaida:Lokomotor

message: Kaixo! Lokomotorrei buruzko artikulu batzuk hobetzen ari naiz, eta, berez lokomotor eta tren-makina biak baliagarri badira ere, arraro egiten zait lokomotorra idatzi behar izatea, eta ez lokomotora. Gainera, lurrun-lokomotorrak baino naturalagoa zait ere lurrun tren-makinak (akaso lehen maiz joaten nintzelako Lurrun Makina deitzen zen taberna batera, jada existitzen ez dena). Euskaltzaindiak lokomotor hobesten duela iruditzen zait, baina zuen iritzia jakin nahi nuke, artikulu asko sortu aurretik. Theklan (eztabaida) 13:21, 15 abendua 2021 (CET)
thread_title:  Lokomotor edo tren-makina
Eztabaida:Iraultza liberal

message: Kaixo! Lur Entziklopediako edukia ekarri dut hona. Akaso, laburbildu daiteke, eta beste leku batzuetara pasa horko pasarteak. Theklan (eztabaida) 14:25, 21 abendua 2021 (CET)
replies: text: Historialean dago, baina akaso luzeegia zen testua, eta ez dagokio artikulu honi. Theklan (eztabaida) 14:34, 21 abendua 2021 (CET)
thread_title:  Lur Entziklopediako edukia
Eztabaida:Ilintxa

message: Ilintxa orri bat egon zen, baina ezabatu egin zen beste wikilari baten erabakiz. Eduki hau zuen hark: "ILINTXAK (Legazpi). Bitxia, goitizena. Batek jakin noiztik datorren. Ilintxa, berez, txondorrean behar bezala egosi gabe gelditutako egur edo ikatz pusketari esaten zitzaion."
Orain sortutako argipen orriak adiera horri ere erreparatzen dio, eta erlazionatutako orrietara ondo darama. --Luistxo (eztabaida) 09:29, 30 abendua 2021 (CET)
thread_title: Aurreko ezabaketaren erregistroa
Eztabaida:Softbola 2020ko Udako Olinpiar Jokoetan

message: 2020ko Olinpiar jokoen kirolarien artikuluak sartzerakoan, softbolera iritsi, eta softballarekin aurkitu naiz. Euskaltzaindiaren hiztegian ez da softaballa azaltzen softbola baizik. Nire ustez, softbola jarri beharko litzateke, hori baita onartutakoa, baina konturatzen naiz kategorietan ere "softballa" agertzen dela, beraz, ez dakit zer egin. Iritziak, mesedez. Mila esker. Joxan (eztabaida) 19:01, 4 urtarrila 2022 (CET)
replies: text: Euskaltzaindiaren hiztegian softbola badator, hori da egokia gure arauen arabera -Lainobeltz (eztabaida) 23:26, 4 urtarrila 2022 (CET)
thread_title:  Softballa ala Softbola?
Eztabaida:Yang Shuyu

message: Artikulu honetan, (Txina) izenari parentesiak kendu, eta koma artean sartu da. Nire ustez,kasu horretan, Txina tartekia da, herriaren izenari, Guangdong-i, gehitzen zaion informazioa baita; beraz, EBEn esandakoari jarraituz, parentesi artean beharko lukeela deritzot.   Joxan (eztabaida) 18:10, 5 urtarrila 2022 (CET)
replies: text: Gure estilo gidaren arabera, komen artean doaz (ikus Wikipedia:Estilo gida#Jaiotza eta heriotzetan eta Wikipedia:Estilo  gida/Biografiak#Hasierako paragrafoa). Horrela daude beste milaka biografiatan, eta koherentziagatik ere denetan berdin egitea komeni da. Ondo izan, -Lainobeltz (eztabaida) 18:26, 5 urtarrila 2022 (CET)
replies: text: :Mila esker. Kontuan hartuko dut. Joxan (eztabaida) 18:56, 5 urtarrila 2022 (CET)
thread_title:  Parentesi edo koma artean?
Eztabaida:Zalduntza

message: Artikulu honen izenburua Zalduntza izan beharki luke, eta ez Erdi Aroko zaldun. Euskaraz zalditeria eta zalduntza desberdinak dira, ingelesez eta frantsesez bezala. Ikus Euskaltzaindiaren hiztegia:  eta . --josugoni (erantzun hemen) 08:56, 9 urtarrila 2022 (CET)
replies: text: Aldaketa egin dut. Eta hasierako atala euskarara egokitu (ze Zalduntza hitza ez dator Chevalerie hitzetik, ingelesezko Chivalry ez bezala, baizik eta Zaldun hitzetik). josugoni (erantzun hemen) 08:39, 3 otsaila 2022 (CET)
thread_title: Zalduntza
Eztabaida:Alexine Tinne

message: Bere izen osoa Alexandrine Pieternella Françoise Tinne da, Alexine izenez ezaguna. Tinne abizena ez da é batekin idazten (holanderazko izena da, ez frantsesa). Ikusi ingelesezko Wikipediako eztabaida orria ere. Administratzaile bati eskatzen diot orri honen izena aldatzeko "Alexine Tinne"; nik ezin dut hau egin. — CvZ (eztabaida) 00:59, 15 urtarrila 2022 (CET)
thread_title:  Izen zuzena
Eztabaida:Natura

message: Kaixo. @Kamiruaga deitzen dut, berak egin baitu aldaketa. Natura hitza gomendatu eta normalizatu gisa ematen du Euskaltermek, Izadiren gainetik (Termino onartua (baina ez lehenetsia, beste bat gomendatzen delako)): https://www.euskadi.eus/app/euskal-terminologia-banku-publikoa/naturaleza/ingurumena/fitxatermino/1650848
Hala zerrendatzen ditu ere Elhuyarrek, hurrenkera horretan: https://hiztegiak.elhuyar.eus/es/naturaleza
Euskaltzaindiak ere, izadi bilatzerakoan, dio ik. natura, definizioaren ostean.
Googlen "natura da du eta" bilatuta 7.750.000 aurkitzen ditu. "idazi da du eta" 79.000, eta bigarren emaitza Izadi deitzen den ume bati buruzkoa da, ez kontzeptuari buruzkoa.
Garatermen "natura" hitzak 1.627 sarrera ditu eta "izadi" hitzak 76. Izadi hitzaren erabileren erdia baino gehiago 2010 baino lehenagokoak dira.
Ondo deritzot sinonimoak bilatzeari eta birzuzenketei, baina, mesedez, gehiegizko garbizalekeriarik ere ez dugu behar. Theklan (eztabaida) 22:53, 23 urtarrila 2022 (CET)
replies: text: Aldaketa Euskaltzaindiaren Hiztegiak hobesten duenari jarraituz egin nuen; arean ere, hiztegi horretan "natura" bilatuz gero, lehenengo adieran "izadia" ematen du, eta, "izadi" bilatuz gero, definizioa ematen du. Halandaze, ez da hau gehiegizko garbizaletasun kasu bat, ezpada euskara arautzen duen erakunde ofizialaren hobespenei jarraitzea. Nire iritziz, batez ere, Euskaltzaindiaren Hiztegiak euskal hitz garbiak hobesten dituenean, haiek erabili beharko lirateke artikuluen izenburuetarako.
replies: text: :Barka, baina ez. Euskaltzaindiaren hiztegia ez da hiztegi tekniko bat. Terminologia ez da hiztegiaren arabera sortzen. Euskarazko Wikipedian Euskaltzaindiaren arauak jarraitzen ditugu, baina terminologia erabileraren bidez zehazten da. Eta bai, "izadi" begiratuz gero definizioa ematen du, eta, ondoren, "ik. natura". Natura da hitzik erabiliena, leku guztietan. Testu liburuetan "Natur zientziak" jartzen du, ez "izadi zientziak". Natura 100 aldiz gehiago erabiltzen da Googlen begiratuta eta 22 aldiz gehiago Garatermen begiratuta. Hiztegi guztietan "naturaleza" kontzeptua begiratzen baduzu, euskaraz "natura" hobesten du hurrenkeran. Euskaltzaindiak ez du terminologia arautzen, soilik hitzen esanahia eta hizkuntzaren moldeak arautzen ditu.

text: :Bestetik, Euskaltzaindiaren Hiztegian "naturazale" agertzen da, baina ez "izadizale". Eta hori zerbaitegatik izango da, ezta? -Theklan (eztabaida) 11:54, 24 urtarrila 2022 (CET)
thread_title:  Natura vs izadi
Txantiloi eztabaida:Cal coor

message: Aldatu dut txantiloia lehen zegoen bertsiora, ez gehiago gustatzen zaidalako mundu globoa, baizik eta horrela goian erakutsi daitekeelako ere. Bestela, hori desagertuta zegoen artikuluetatik. Aurkitzen baduzu modu bat bi gauzak izateko, eskertuko nizuke. Theklan (eztabaida) 18:06, 27 urtarrila 2022 (CET)
replies: text: Frantsesezko wikipedian, Modèle:Coord txantiloiak eskatzen duzun hori egiteko aukera ematen du, beraz, posible da. Saiatuko naiz ulertzen nola. Enekorga (eztabaida) 12:55, 28 urtarrila 2022 (CET)
replies: text: :Saiatu naiz, baina ez dut lortu, ez baitut kodeaz asko ulertzen. Agian liburuzainen batek jakingo luke. Hala ere, lortu dut testuan gutxienez etiketa estilo berriarekin ikustea, nahiz eta goiarena falta den. Enekorga (eztabaida) 13:36, 28 urtarrila 2022 (CET)
replies: text: ::Desegin dut, ze bi aldiz agertzen ziren koordenatuak eraikinetan. Begiratuko dut zer egin daitekeen. Theklan (eztabaida) 22:06, 1 otsaila 2022 (CET)
thread_title:  Aldaketa txantiloian
MediaWiki eztabaida:Vector-2022.css

message: This change gives two coordinates in the infobox but none in the title. It should be reverted. Theklan (eztabaida) 18:13, 27 urtarrila 2022 (CET)
replies: text: I think this is fixed now, right? Please let me know if not. Jon (WMF) (eztabaida) 00:25, 1 otsaila 2022 (CET)
thread_title:  Title display
Eztabaida:Jean-Baptiste Orpustan

message: Aro galduaren bila deituaren liburukien eskuararatzea ez da ageri. Norastorgarlensiu
. --Xabier Armendaritz  2022-02-04, 08:33 (UTC)
thread_title:  ''Aro galduaren bila'' obraren euskaratzea ez da ageri
Eztabaida:Snow White and the Seven Dwarfs (1937ko filma)

message: Norbaitek ba al daki film hau euskaratu ote den noizbait? Izenburua euskaraz jarriko genuke horrela. Theklan (eztabaida) 09:43, 5 otsaila 2022 (CET)
thread_title:  Filmaren izena
Eztabaida:María Ruiz de Gauna

message: XV. mendekoa izanda, pentsatzen dut Maria Ruiz Gaunakoa izan beharko litzatekeela izena. Eta besteekin antzeko. Theklan (eztabaida) 11:28, 5 otsaila 2022 (CET)
thread_title:  Izena
Eztabaida:No

message: 2010-05-18T15:31:44 Theklan eztabaida ekarpenak wikilariak «No» orria ezabatu du (edukia: 'si wey' (parte hartu duen lankide bakarra: '80.38.141.229'))
Eduki hura ezabatu zen, baina orria eduki pixkatekin egon daiteke, badu zentzua --Luistxo (eztabaida) 09:42, 9 otsaila 2022 (CET)
thread_title:  Ezabaketa zahar bat
Eztabaida:Errusia-Ukraina gerra

message: Egunotan pizten ari den egoera dela eta, gai honek garrantzia hartuko du. Nahi eta ahal duenak, ea hedatu dezakeen artikulua. Theklan (eztabaida) 00:00, 22 otsaila 2022 (CET)
thread_title:  Artikulu eta gai honek laguntza behar du